**P.br.5/2018**

**OSNOVNI SUD U UROŠEVCU-OGRANAK U ŠTRPCU**, sudija pojedinac Bersim Šaipi, sa pravnom sekretaricom Oliverom Stojković, u parnici tužioca R.N. iz ...;, protiv tuženih: Lj.M.; J.Z.; oboje iz ...; i Lj.Z.; iz ...; koje zastupa D.V. advokat iz ...;, radi utvrđivanja svojine po osnovu održaja, van ročišta 26.01.2018.godine doneo je sledeću:

**P R E S U D U**

**NA OSNOVU PRIZNANJA**

**I. USVAJA SE** tužbeni zahtev, pa se **UTVRĐUJE**  da je N.R.: vlasnik kat. parcele br.602 na mestu zvanom. „Raspruće“, po kulturi livada, u površini od 05,68 ari, kat. parcele br.2041 na mestu zvanom. „Dvorište“, po kulturi kuća – zgrade u ukupnoj površini od 02,58 ari, kat. parcela br.2342 na mestu zvanom. „Potok“, po kulturi njiva, površine 18,58 ari, kat. parcela br.2347 na mestu zvanom „Potok“, po kulturi livada, površine 06,53 ari, kat. parcela br.6192 na mestu zvanom „Bačinac“, po kulturi pašnjak, površine 05,80 ari i kat. parcela br.6232 na mestu zvanom „Bačinac“, po kulturi livada, površine 14,21 ari, sve upisane u Certifikatu o pravima na nepokretnu imovinu UL-72717094 00000 br.prot.25/17 KZ Štrpce, po osnovu održaja, kao savesni i zakoniti držalac, što su tuženi dužni da mu priznaju i dozvole mu upis prava svojine na navedenim nepokretnostima, u Katastar nepokretnosti u Štrpcu, u protivnom ova će presuda služiti kao intabularna isprava, sve u roku 15 dana po pravosnažnosti ove presude pod pretnjom prinudnog izvršenja.

1. Svaka stranka snosi svoje troškove postupka.

**O b r a z l o ž e nj e**

Tužilac je u tužbi naveo da je sa pravnim prethodnikom tuženih ocem R.D.; zaključio pisani interni ugovor o kupoprodaji nepokretnosti dana 15.04.1992.godine, nepokretnosti i to: 602 na mestu zvanom „Raspruće“, po kulturi livada, u površini od 05,68 ari, kat. parcele br.2041 na mestu zvanom „Dvorište“, po kulturi kuća – zgrade, u ukupnoj površini od 02,58 ari, kat. parcela br.2342 na mestu zvanom „Potok“, po kulturi njiva, površine 18,58 ari, kat. parcela br.2347 na mestu zvanom „Potok“, po kulturi livada,površine 06,53 ari, kat. parcela br.6192 na mestu zv. „Bačinac“, po kulturi pašnjak, površine 05,80 ari i kat. parcela br.6232 na mestu zvanom „Bačinac“, po kulturi livada površine 14,21 ari, sve upisane u posedovnom listu br.87 KZ Štrpce za kupoprodajnu cenu u iznosu od tadašnjih 9000 DM.

Prilikom zaključenja pomenutog ugovora ugovarači su izvršili svoje ugovorne obaveze tako što je kupac isplatio ugovorenu kupoprodajnu cenu a prodavac omogućio kupcu ulazak u posed dela predmetnih nepokretnosti danom zaključenja ugovora tako da tužilac od početka 1992.godine nesmetano koristi predmetne nepokretnosti sve do dana podnošenja tužbe tako da ga niko nije uznemiravao a niti osporavao pravo svojine.

Tužbenim zahtevom traži da je putem održaja stekao pravo svojine na navedenim nepokretnostima u nesmetanom i neprekidnom korišćenju i mirnoj državini više od 20. godina kao savesnog držaoca shodno odredbi čl.28 st.4 Zakona o osnovama svojinsko – pravnih odnosa i odredbi čl.40 st.1 sadašnjeg Zakona o vlasništvu i drugim stvarnim pravima koji je sada u primeni, sa predlogom da se isti usvoji u celini kao osnovan.

Troškove postupka nije tražio, dokaze je predložio.

Tuženi u odgovoru na tužbu nisu osporili tužbu i navode u tužbi, priznali tužbeni zahtev u celosti kao osnovan sa tvrdnjama da su sve činjenice navedene u tužbi istinite.

Imajući u vidu činjenicu da su tuženi priznali tužbeni zahtev u celosti i materijalne dokaze u spise predmeta: ugovor o kupoprodaji nepokretnosti od 15.04.1992.godine, certifikat o pravima na nepokretnu imovinu UL-72717094 00000 br. prot.25/17 od 05.01.2018.godine,

Rešenje Opštinskog suda u Uroševcu O.br.55/95 od 14.06.1995.godine i Rešenje Osnovnog suda u Zaječaru O.br.2191/12 od 23.11.2012.godine, sud je odlučio kao u izreci presude na osnovu

čl.152 Zakona o parničnom postupku a u vezi sa odredbom čl.40 st.1 Zakona o vlasništvu i drugim stvarnim pravima i odredbi čl.28.st.4 Zakona o osnovama svojinsko - pravnih odnosa.

Odluka o troškovima postupka doneta je shodno čl.450 Zakona o parničnom postupku.

**OSNOVNI SUD U UROŠEVCU – OGRANAK U ŠTRPCU**

**P.br.5/2018 od dana 26.01.2018.godine**

Pravna sekretarica S u d i j a

**Olivera Stojković Bersim Šaipi**

**PRAVNA POUKA:**

Protiv ove presude dozvoljena je žalba

u roku od 15 dana od dana prijema otpravka iste,

Apelacionom sudu u Prištini, a preko ovoga suda.